title: 2011/576/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za kemikalije za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropske agencije za kemikalije za proračunsko leto 2009

text:
               27.9.2011

               SL

               Uradni list Evropske unije

               L 250/150

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za kemikalije za proračunsko leto 2009
   (2011/576/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za kemikalije za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 1907/2006 Evropskega parlamenta in Sveta (3) o Evropski agenciji za kemikalije, in zlasti člena 97 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0127/2011),

               1.

               podeli razrešnico izvršnemu direktorju Evropske agencije za kemikalije glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za kemikalije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 34.

      (2)  UL L 248, 16.9.2002, str. 1.

      (3)  UL L 396, 30.12.2006, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropske agencije za kemikalije za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za kemikalije za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropske agencije za kemikalije za proračunsko leto 2009, skupaj z odgovori Agencije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe (ES) št. 1907/2006 Evropskega parlamenta in Sveta (3) o Evropski agenciji za kemikalije, in zlasti člena 97 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0127/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je bilo leto 2009 drugo leto delovanja Evropske agencije za kemikalije,

                  C.

                  ker je Parlament 5. maja 2010 izvršnemu direktorju agencije podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                              —

                              opozoril na dejstvo, da je Računsko sodišče poudarilo, da je prišlo do zamud pri operativnih dejavnostih, in sicer zaradi težav pri uvajanju informacijskega sistema in pomanjkanja usposobljenih delavcev,

                              —

                              izrazil zadovoljstvo z uspešnim prvim letom delovanja Evropske agencije za kemikalije, pri čemer je bila v letu 2007 za proračunsko upravljanje agencije odgovorna Komisija (GD za podjetništvo in industrijo),

                  D.

                  ker je proračun agencije za proračunsko leto 2009 znašal 70 400 000 EUR, kar je za 6 % več kot v proračunskem letu 2008;

                  1.

                  ugotavlja, da je bila agencija v letu 2008 financirana iz subvencije Skupnosti v višini 62 200 000 EUR v skladu s členom 185 finančne uredbe in v manjši meri iz pristojbin, ki jih plača industrija za registracijo kemikalij v skladu z uredbo REACH (Uredba (ES) št. 1907/2006);

                  2.

                  poudarja dejstvo, da je večina prihodkov agencije v letu 2009 izvirala iz letne subvencije iz splošnega proračuna Unije, ki se je v primerjavi z letom 2008 (62 600 000 EUR) povečal za 4 000 000 EUR, in iz taks v višini 2 200 000 EUR; ugotavlja, da se takse iz REACH IT prejemajo od podjetij, ki se morajo registrirati in prijaviti v okviru uredbe REACH;

                  3.

                  ugotavlja, da je povečanje naslova 3 (Odhodki iz poslovanja) večinoma nastalo zaradi povečanja stroškov razvoja programske opreme, saj so bile potrebne večje naložbe za okrepitev sestave sistema REACH IT in za dodatni razvoj celovite ocene kemijske varnosti in instrumenta za poročanje o kemijski varnosti;

                  4.

                  v zvezi s tem ugotavlja, da je agencija prenesla 29 % vseh sredstev (20 000 000 EUR) zaradi sklepanja pogodb za velike projekte, povezane s pripravami na prvi rok za registracijo, ki niso bile sklenjene do konca leta 2009; predlaga, da se delež prenosov zmanjša in tako upošteva načelo enoletnosti;

         Uspešnost

                  5.

                  pozdravlja pobudo agencije, ki je v razpredelnici, priloženi poročilu Računskega sodišča za leto 2009, predstavila primerjavo dejavnosti, izvedenih v letih 2008 in 2009, kar organu za podelitev razrešnice omogoča, da učinkoviteje ovrednoti njeno uspešnost in jo primerja z letom prej; ugotavlja, da je agencija povečala število izpolnjenih registracijskih kartotek (500 v letu 2009 in 70 v letu 2008) in poizvedb (1 000 v letu 2009 in 250 v letu 2008); poleg tega ugotavlja, da se je povečalo tudi število opravljenih pregledov skladnosti (14 v letu 2009 in 1 v letu 2008) ter število predlogov za uskladitev razvrščanja in označevanja (30 v letu 2009 in 14 v letu 2008);

                  6.

                  izraža zadovoljstvo z uspešnim drugim letom delovanja Evropske agencije za kemikalije, pri čemer je bila v letu 2007 za proračunsko upravljanje agencije odgovorna Komisija (GD za podjetništvo in industrijo); posebej poudarja, da je tekoča in dokaj hitra vzpostavitev agencije predvsem povezana z učinkovito podporo, ki jo je zagotovil matični generalni direktorat, z izmenjavami izkušenj s podobnimi agencijami, in zagotavljanje močne podpore s strani države gostiteljice;

                  7.

                  pozdravlja pobudo agencije, da se bo bolj posvetila strankam in izboljšala postopke povratnih informacij; še posebej čestita agenciji, da je v letu 2009 izvedla mnenjsko raziskavo med interesnimi skupinami in razširila podporne dejavnosti za industrijo (na primer telefonsko svetovanje za glavna podjetja, ki registrirajo kemikalije, delavnice, srečanja mrež, javne posvete itd.);

                  8.

                  zahteva, da Računsko sodišče opravi revizije uspešnosti poslovanja agencije;

         Prenos proračunskih sredstev

                  9.

                  poziva agencijo, naj še naprej izboljšuje načrtovanje in spremljanje javnih naročil in proračunskega poslovodenja, da bi zmanjšala obseg sredstev, ki jih je treba prenesti v naslednje proračunsko leto; ugotavlja, da je Računsko sodišče poročalo o prenosu proračunskih sredstev v znesku 20 000 000 EUR (29 % celotnega proračuna agencije) v proračunsko leto 2010, pri čemer 88 % tega zneska ustreza dejavnostim, ki ob koncu leta še niso bile izvedene (oziroma v nekaterih primerih blagu, ki še ni bilo dobavljeno); ugotavlja še, da je bilo 5 % proračunskih sredstev (3 000 000 EUR) preklicanih;

                  10.

                  vseeno pozdravlja zavezo agencije, da bo v proračunskem letu 2010 znesek prenesenih obveznosti zmanjšala na manj kot 20 %, znesek preklicanih sredstev pa na precej nižjo raven kot v letu 2008; agencijo pa poziva, naj organ za podelitev razrešnice obvešča o novostih v zvezi s tem;

         Človeški viri

                  11.

                  ugotavlja, da se je skupno število delovnih mest v kadrovskem načrtu povečalo za 47 % v primerjavi z letom 2008; pozdravlja dejstvo, da je ob koncu leta agencija dosegla 90-odstotno uresničitev kadrovskega načrta; kljub temu poudarja, kako pomembno je, da agencija še naprej spremlja izvrševanje proračuna in uresničevanje kadrovskega načrta;

         Notranja revizija

                  12.

                  čestita agenciji, ker je vzpostavila svoj oddelek za notranjo revizijo, ki bo opravljal notranje revizije in izvršnemu direktorju v neodvisnih mnenjih in priporočilih svetoval o obvladovanju tveganj in kontrolnih sistemih;

                  13.

                  je seznanjen s tem, da je služba za notranjo revizijo dokončni strateški revizijski načrt za obdobje 2010–2012 predložila 1. decembra 2009 (tri leta na nepretrgani osnovi, vsakoletne posodobitve); zato poziva izvršnega direktorja agencije, naj organ za podelitev razrešnice obvesti o vsebini tega revizijskega načrta;

                  14.

                  poziva agencijo, naj organ za podelitev razrešnice obvesti o ukrepih za izboljšanje kontrolnega sistema, ki jih je sprejela, predvsem ukrepih za izboljšanje finančnih poti, delovnih procesov, revizij, akcijskih načrtov in ocen tveganja;

                  15.

                  spodbuja agencijo, naj učinkovito poskrbi, da:

                              —

                              bodo na voljo vse komponente za sprejemanje finančnih odločitev (npr. standardne oblike delovnega formata in finančnih odločitev),

                              —

                              bodo informacije, potrebne na posameznih ravneh znotraj organizacije, ustrezno opredeljene in posredovane,

                              —

                              bodo v delovnem programu vsa razpoložljiva proračunska sredstva,

                              —

                              bodo dokumenti o finančnih postopkih in kontrolni seznami dokončani in posodobljeni;

                  16.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem upravljanju in nadzoru agencij.

         (1)  UL C 338, 14.12.2010, str. 34.

         (2)  UL L 248, 16.9.2002, str. 1.

         (3)  UL L 396, 30.12.2006, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 146.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2012/557/EU: Sklep Evropskega parlamenta z dne 10. maja 2012 o razrešnici glede izvrševanja splošnega proračuna Evropske unije za proračunsko leto 2010, oddelek VII – Odbor regij#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek VII – Odbor regij

text:
               17.10.2012

               SL

               Uradni list Evropske unije

               L 286/113

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja splošnega proračuna Evropske unije za proračunsko leto 2010, oddelek VII – Odbor regij
   (2012/557/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 – C7-0262/2011) (2),

               —

               ob upoštevanju letnega poročila Odbora regij organu za podelitev razrešnice o opravljenih notranjih revizijah v letu 2010,

               —

               ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0090/2012),

               1.

               podeli razrešnico generalnemu sekretarju Odbora regij glede izvrševanja proračuna Odbora regij za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 326, 10.11.2011, str. 1.

      (4)  UL C 332, 14.11.2011, str. 134.

      (5)  UL L 248, 16.9.2002, str. 1.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek VII – Odbor regij
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2010 (1),

                  —

                  ob upoštevanju zaključnega računa Evropske unije za proračunsko leto 2010 (COM(2011) 473 – C7-0262/2011) (2),

                  —

                  ob upoštevanju letnega poročila Odbora regij organu za podelitev razrešnice o opravljenih notranjih revizijah v letu 2010,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

                  —

                  ob upoštevanju člena 314(10) ter členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0090/2012),

                  1.

                  poudarja, da je Računsko sodišče v svojem letnem poročilu za leto 2010 odkrilo napake v zvezi z zaposlitvijo stalnega uslužbenca in oddajo javnih naročil za službo za tolmačenje;

                  2.

                  je zadovoljen z razlagami, ki jih je zagotovil Odbor regij glede odkritih napak ter sprejetih odločitev, da bi se izognili ponovitvi takšnega položaja (izboljšanje postopka zaposlovanja uradnika iz druge institucije ter sistem nadzora in spremljanja ocen vrednosti pogodb s standardnim dokumentom in nazadnje z izboljšanjem sistema nadzora ter spremljanja ponudb s funkcionalnim poštnim predalom z omejenim dostopom);

                  3.

                  pozdravlja dejstvo, da je Računsko sodišče na podlagi svojega revizijskega dela menilo, da v plačilih za upravne in druge odhodke institucij in organov kot celoti za proračunsko leto, ki se je končalo 31. decembra 2010, ni bilo pomembnih napak; najverjetnejša stopnja napak je na področju upravnih odhodkov na splošno ocenjena na 0,4 % (točki 7.9 in 7.10);

                  4.

                  pozdravlja odločitev Odbora regij, da bo pripravil in začel uporabljati standardni dokument za ocene v primerih postopkov s pogajanji;

                  5.

                  ugotavlja, da je Odbor regij leta 2010 razpolagal z odobritvami za prevzem obveznosti v skupnem znesku 90 800 000 EUR (88 000 000 EUR leta 2009) in da se je stopnja izvrševanja teh odobritev izboljšala (99,4 % leta 2010 in 98,37 % leta 2009); poudarja, da je proračun Odbora regij zgolj upravni, saj porabi 72 % sredstev za zaposlene v instituciji in 28 % za nepremičnine, pohištvo, opremo in razne odhodke iz poslovanja;

                  6.

                  poziva Odbor regij, naj povečevanje proračuna v prihodnje omeji na minimum in nove ali razširjene dejavnosti financira predvsem s prihranki in racionalizacijo obstoječih odhodkov;

                  7.

                  poziva Odbor regij, naj opravi temeljito revizijo porabe na podlagi načela ničelne rasti proračuna, da bi opredelil možne prihranke, namesto da obstoječe proračunske postavke v vsakem proračunskem ciklu preprosto poveča v skladu z nominalnim odstotkom zaradi inflacije;

                  8.

                  z zadovoljstvom ugotavlja, da je Odbor regij na zahtevo Parlamenta, izraženo v resoluciji z dne 10. maja 2011 (6) o razrešnici za proračunsko leto 2009, okrepil svoj proračunski postopek, ki ga trenutno sestavljajo štiri faze: uprava Odbora regij pripravi proračun; odbor za finančne in upravne zadeve oceni predhodni predlog; predsedstvo Odbora regij izrazi stališče o predlogu proračuna; vmesno preverjanje izvrševanja (mid-term review);

                  9.

                  z zadovoljstvom ugotavlja, da sta oba odbora, Odbor regij in Evropski ekonomsko-socialni odbor, 27. decembra 2011 uspela pridobiti certifikat EMAS (Sistem Evropske unije za okoljsko ravnanje in presojo); želi biti obveščen o skupnem deležu porabljene energije, ki se proizvaja iz obnovljivih virov;

                  10.

                  je zadovoljen z rezultati, izkazanimi v vmesnem ocenjevalnem poročilu o izvajanju dogovora o upravnem sodelovanju med Odborom regij in Evropskim ekonomsko-socialnim odborom; predvsem ugotavlja, da je vzpostavitev skupnih služb odboroma omogočila, da sta prihranila proračunska sredstva; želi, da bi odbora izvedla priporočila za kadrovski sektor (večja usklajenost pravil), za socialno in zdravstveno oskrbo ter za notranje službe; želi biti še pred naslednjim postopkom razrešnice obveščen o znesku ustvarjenih prihrankov;

                  11.

                  izraža pohvalo Odboru regij za kakovost povzetka o dejavnostih službe za notranjo revizijo; zahteva, da se čim prej izvedejo revizije izvajanja dodeljevanja pravic in upravljanja proračunskih vrstic ter okrepi spremljanje priporočil za izvajanje predpisov o standardih notranjih kontrol ter ustreznosti finančnih krogov;

                  12.

                  izraža pohvalo Odboru regij za načrt izboljšav, oblikovan na podlagi samoocenjevanja upravljanja organizacije (CAF (7): samoocenjevalni okvir javne uprave), ki je namenjen:

                              —

                              izboljšanju vpliva in spremljanja posvetovalnih ter političnih dejavnosti,

                              —

                              izboljšanju podpore političnih dejavnosti in medinstitucionalnih odnosov ter mednarodnih partnerstev,

                              —

                              krepitvi sodelovanja z lokalnimi ter regionalnimi skupnostmi in njihovimi združenji ter med njimi,

                              —

                              preučitvi možnosti za izboljšanje učinkovitosti političnih mehanizmov Odbora regij z uporabo videokonferenc, vključno z morebitnim zmanjšanjem potnih stroškov,

                              —

                              izboljšanju podpore članom Odbora regij v zvezi z informiranjem predstavnikov državljanov o Odboru regij,

                              —

                              redni organizaciji seminarjev za vodstveno osebje v navzočnosti predsednika Odbora regij;

                        želi biti redno obveščen o tej pobudi v letnem poročilu o dejavnostih;

                  13.

                  ceni stalno kakovost letnega poročila o dejavnostih; želi, da se to poročilo v prihodnje dopolni s podrobno razpredelnico o vseh človeških virih, s katerimi razpolaga Odbor regij, razporejenih po kategoriji, stopnji, spolu, sodelovanju pri poklicnem usposabljanju in po narodnosti;

                  14.

                  ponovno poudarja stališče, da bi morale biti izjave o finančnih interesih članov vseh institucij zaradi preglednosti dostopne na internetu in da bi jih bilo treba redno posodabljati; z zadovoljstvom ugotavlja, da je predsedstvo Odbora regij decembra 2011 sklenilo, da na spletu objavi izjave o finančnih interesih članov, v delu spletnega mesta, ki je namenjen podatkom o članih;

                  15.

                  ugotavlja, da Pogodba o delovanju Evropske unije poudarja pomen načela subsidiarnosti in tako povečuje vlogo Odbora regij; s tem v zvezi izraža pohvalo Odboru regij, zlasti za njegovo delo v zvezi s strategijo Evropa 2020 in upravljanjem na več ravneh;

                  16.

                  meni, da je letno poročilo Odbora regij o učinku koristno sredstvo za oceno dela Odbora;

                  17.

                  zahteva, da se vsa mnenja, ki jih pripravi Odbor regij, priložijo zadevni dokumentaciji.

         (1)  UL L 64, 12.3.2010.

         (2)  UL C 332, 14.11.2011, str. 1.

         (3)  UL C 326, 10.11.2011, str. 1.

         (4)  UL C 332, 14.11.2011, str. 134.

         (5)  UL L 248, 16.9.2002, str. 1.

         (6)  UL L 250, 27.9.2011, str. 102.

         (7)  Skupni ocenjevalni okvir, Evropski inštitut za javno upravo, Maastricht 2006.


title: 2011/561/EU: Sklep Evropskega parlamenta z dne 10. maja 2011 o razrešnici glede izvrševanja splošnega proračuna Evropske unije za proračunsko leto 2009, oddelek VII – Odbor regij#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek VII – Odbor regij

text:
               27.9.2011

               SL

               Uradni list Evropske unije

               L 250/101

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja splošnega proračuna Evropske unije za proračunsko leto 2009, oddelek VII – Odbor regij
   (2011/561/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2009 (1),

               —

               ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0217/2010) (2),

               —

               ob upoštevanju letnega poročila Odbora regij organu, pristojnemu za podeljevanje razrešnice, o notranjih revizijah, opravljenih leta 2009,

               —

               ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),

               —

               ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),

               —

               ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,

               —

               upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0139/2011),

               1.

               podeli generalnemu sekretarju Odbora regij razrešnico glede izvrševanja proračuna Odbora regij za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 303, 9.11.2010, str. 1.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2009, oddelek VII – Odbor regij
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2009 (1),

                  —

                  ob upoštevanju končnih letnih računovodskih izkazov Evropske unije za proračunsko leto 2009 (SEC(2010) 963 – C7-0217/2010) (2),

                  —

                  ob upoštevanju letnega poročila Odbora regij organu, pristojnemu za podeljevanje razrešnice, o notranjih revizijah, opravljenih leta 2009,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2009, skupaj z odgovori institucij (3),

                  —

                  ob upoštevanju izjave o zanesljivosti računovodskih izkazov ter zakonitosti in pravilnosti z njimi povezanih transakcij, ki jo je Evropsko računsko sodišče pripravilo v skladu s členom 287 Pogodbe o delovanju Evropske unije (4),

                  —

                  ob upoštevanju člena 272(10), členov 274, 275 in 276 Pogodbe ES ter člena 314(10), členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti njenih členov 50, 86, 145, 146 in 147,

                  —

                  upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0139/2011),

                  1.

                  ugotavlja, da je imel Odbor regij v letu 2009 na voljo skupaj 88 000 000 EUR sredstev za prevzem obveznosti (93 000 000 EUR v letu 2008), stopnja uporabe pa je bila 98,37 %, kar je nad povprečjem drugih institucij (97,69 %);

                  2.

                  je seznanjen z navedbo iz letnega poročila Računskega sodišča, da po reviziji ni imelo nobene bistvene pripombe v zvezi z Odborom regij;

                  3.

                  ugotavlja, da je Odbor regij v letu 2009 dobil deset novih delovnih mest (in štiri v letu 2010); pozdravlja uvedbo gibljivega delovnega časa, ki je začel veljati 1. januarja 2011; je seznanjen, da Odbor regij preučuje možnosti dela na daljavo; ugotavlja tudi, da se je proračun za usposabljanje Odbora regij močno povečal (za 12 % v primerjavi z letom 2008), prav tako kot število izobraževalnih tečajev, ki so postali bolj ciljno usmerjeni na določena področja;

                  4.

                  z zadovoljstvom ugotavlja, da je Odbor regij leta 2009 posodobil orodje za analizo in spremljanje proračuna (BudgetWatch), tako da so zdaj podatki o proračunu bolj izčrpni, kar poenostavlja uporabo proračunskih sredstev in ugotavljanje, katera področja zahtevajo pozornost pri upravljanju;

                  5.

                  izraža zadovoljstvo, da se sodeč po pripombah Odbora regij na resolucijo Parlamenta z dne 5. maja 2010 o razrešnici za proračunsko leto 2008 (6) sporazum o upravnem sodelovanju z Evropskim ekonomsko-socialnim odborom za obdobje od 2008 do 2014 zadostno uporablja, in ugotavlja, da se doslej ni pokazala potreba po dodatnem izboljšanju praktičnih vidikov in da sta odbora še vedno pozorna na to, da je treba ohraniti visoko stopnjo usklajevanja, kar zagotavlja upravljavska struktura iz sporazuma o upravnem sodelovanju; poziva Odbor regij in Evropski ekonomsko-socialni odbor, naj sporočita, ali je ločevanje služb iz tega sporazuma vplivalo na proračun, organu za razrešnico pa naj poročata o rezultatih vmesnega pregleda sporazuma, ki naj bi bil opravljen leta 2011;

                  6.

                  je seznanjen s prizadevanji na področju medinstitucionalnega sodelovanja, zlasti potekajočo uvedbo kadrovskega sistema Sysper2 ter priprave nanj;

                  7.

                  ugotavlja, da je služba za notranjo revizijo opravila revizijo ustreznosti sistemov za proračunsko načrtovanje (dokončana je bila leta 2009) in da je izvajala revizijo skladnosti dodeljevanja pravic, spremljala izdatke za misije ter študije in izvedenska mnenja ter že drugič preverila uporabo standardov notranjih kontrol in ustreznost finančnih poti; glede slednjega ugotavlja, da je bil kazalnik rezultatov (tj. število priporočil, upoštevanih v 12 mesecih) razmeroma nizek, čeprav gre že za drugo preverjanje; prav tako ugotavlja, da načrtovana študija o kakovosti službe za notranjo revizijo ni bila opravljena;

                  8.

                  ponovno poudarja stališče, da bi morale biti izjave o finančnih interesih članov vseh institucij Unije zaradi preglednosti dostopne v javnem registru v internetu; opominja Odbor regij na svojo zahtevo, naj člani Odbora regij predložijo izjave o svojih finančnih interesih oziroma razkrijejo pomembne informacije o zadevah, kot so poklicne dejavnosti, ki jih je treba prijaviti, in delovna mesta ali dejavnosti, za katere prejemajo plačilo; je zadovoljen z odgovorom Odbora regij v zvezi s tem, zlasti s pismom njegovega predsednika z dne 11. februarja 2011; poziva odbor, naj ponovno poroča o tem vprašanju v letnem poročilu o dejavnostih;

                  9.

                  je zadovoljen z dosledno visoko kakovostjo letnih poročil o dejavnostih Odbora regij in pozdravlja vključitev nadaljnjega ukrepanja na osnovi sklepov Parlamenta o podelitvi razrešnice;

                  10.

                  poziva Odbor regij, naj v letu 2011 za vsa področja dejavnosti nujno opravi celovit pregled izdatkov, da bi zagotovil smotrno porabo vseh sredstev in tako lahko opredelil morebitne možnosti za prihranek, kar bi v tem varčevalnem obdobju zmanjšalo pritisk na proračun.

         (1)  UL L 69, 13.3.2009.

         (2)  UL C 308, 12.11.2010, str. 1.

         (3)  UL C 303, 9.11.2010, str. 1.

         (4)  UL C 308, 12.11.2010, str. 129.

         (5)  UL L 248, 16.9.2002, str. 1.

         (6)  UL L 252, 25.9.2010, str. 98.


title: 2012/578/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2010

text:
               17.10.2012

               SL

               Uradni list Evropske unije

               L 286/206

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2010
   (2012/578/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0134/2012),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 156.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2010 z odgovori Centra (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), zlasti člena 15 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0134/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2011 direktorju Evropskega centra za spremljanje drog in zasvojenosti z drogami podelil razrešnico glede izvrševanja proračuna centra za proračunsko leto 2009 (5) in v resoluciji, ki spremlja sklep Parlamenta o razrešnici, med drugim:

                              —

                              pozval center, naj pripravi primerna navodila in postopke za analizo morebitnih prenosov ter izboljša načrtovanje in spremljanje dejavnosti, da se zmanjša prenos sredstev,

                              —

                              pozval center, naj zagotavlja dosledno izvajanje uveljavljenega postopka za ocenjevanje osebja,

                              —

                              pozval center, naj brez odlašanja začne izvajati teh 9 „zelo pomembnih“ priporočil službe za notranjo revizijo ter naj organ za podelitev razrešnice obvesti o doseženem napredku,

                  C.

                  ker je začetni proračun centra za leto 2010 znašal 15 900 323 EUR, kar pomeni v primerjavi z letom 2009, ko je znašal 14 700 000 EUR, povečanje za 8,16 %; ker je bil v letu 2010 prispevek Unije k proračunu centra 14 800 000 EUR (6), kar je 4,59 % več kot v letu 2009,

         Upravljanje proračuna in finančno poslovodenje

                  1.

                  na podlagi končnih letnih računovodskih izkazov centra ugotavlja, da so njegovi dejanski prihodki za proračunsko leto 2010 znašali 16 245 886 EUR; ugotavlja, da je razlika med dejanskimi prihodki leta 2010 in prihodki, vključenimi v proračun za leto 2010, posledica naslednjih dejavnikov:

                              —

                              plačilo 362 000 EUR leta 2010 iz prispevka Unije v zvezi s proračunskimi prihodki centra za leti 2008 in 2009,

                              —

                              izravnava v znesku 16 437 EUR, ki ustreza pozitivnemu saldu realizacije prispevka Norveške iz let 2008 in 2009 v proračun centra,

                              —

                              vsota 1 980 EUR, ki ustreza znesku, unovčenemu leta 2010, a izključenemu iz proračuna za leto 2010;

                  2.

                  ugotavlja, da prispevek Unije za leto 2010 znaša skupaj 14 800 000 EUR, od katerih je bil znesek 200 000 EUR, ki izhaja iz izterjave presežka, dodan znesku 14 600 000 EUR, vključenemu v proračun;

                  3.

                  na podlagi zaključnih letnih računovodskih izkazov centra ugotavlja, da je stopnja izvrševanja proračunskih sredstev iz proračuna za leto 2010 98,82 % (– 0,03 % v primerjavi z letom 2009) za obveznosti, 94,85 % za plačila v primerjavi z obveznostmi (– 1,66 % v primerjavi z letom 2009) ter 93,73 % za plačila v primerjavi s končnim proračunom (– 1,67 % v primerjavi z letom 2009);

                  4.

                  poleg tega ugotavlja, da so podatki v zvezi z izvrševanjem proračuna naslovov I in II (osebje in podporne dejavnosti) pokazali povečanje v primerjavi s stopnjo izvrševanja za leto 2009 tako pri obveznostih (+ 0,57 %) kot tudi pri plačilih (+ 13,4 %); ugotavlja, da stopnja izvrševanja znaša 99,15 % za obveznosti in 96,64 % za plačila v primerjavi z 98,58 % in 95,30 % za leto 2009;

                  5.

                  ugotavlja, da stopnja izvrševanja za naslov III (projekti in operativne dejavnosti) kaže zmanjšanje uporabe sredstev za plačila (– 9,58 %) v primerjavi z letom 2009 in rahlo zmanjšanje prevzetih obveznosti v končnem proračunu za 1,37 %; ugotavlja tudi, da stopnja izvrševanja znaša 98,04 % za obveznosti in 88,83 % za plačila; na podlagi podatkov centra ugotavlja, da je do tega prišlo zaradi naslednjega:

                              —

                              več kot 70 % nacionalnih kontaktnih točk je lahko zahtevalo plačilo prvega obroka sofinanciranja Reitox za leto 2010,

                              —

                              pred koncem leta 2010 ni bilo mogoče izvršiti nekaterih plačil, povezanih s povračilom stroškov za tehnična srečanja, ki so potekala ob koncu leta,

                              —

                              zelo majhno število plačil, povezanih z izvajanjem pogodb majhnega obsega za zunanje tehnične študije/raziskave, ni bilo izvršeno zaradi poznega zaključka zadevnih operacij v zvezi z javnimi naročili/sklepanjem pogodb;

                        meni, da nizka stopnja izvrševanja plačil iz naslova III vpliva na razvoj projektov in dejavnosti centra ter bi lahko negativno vlivala na njihove načrtovane rezultate; zato poziva center, naj sprejme takojšnji ukrep za povečanje stopnje izvrševanja plačil v prihodnosti in obvešča organ za podelitev razrešnice o doseženem napredku;

                  6.

                  poziva center, naj konsolidira finančno poslovodenje; se strinja, da bi bilo treba v novem večletnem finančnem okviru (2014–2020) ustrezno pozornost nameniti vprašanju drog;

         Prenos proračunskih sredstev

                  7.

                  pozdravlja pobudo centra, da bi še zmanjšal obseg sredstev, prenesenih v naslednje leto; na podlagi letnega poročila o dejavnostih potrjuje zlasti, da je center sprejel naslednje ukrepe:

                              —

                              za različne finančne in operativne akterje centra je bilo organiziranih pet usposabljanj v zvezi s proračunskimi operacijami in postopki javnih naročil,

                              —

                              uvedena so bila bolj strukturirana navodila in postopki za analizo in preprečevanje prenosov,

                              —

                              razpisni postopki, namenjeni izvajanju letnega delovnega programa/proračuna so bili pripravljeni kolikor mogoče vnaprej, tako da se praviloma ti postopki izvajajo v prvem polletju,

                              —

                              zaposlen je bil uslužbenec kategorije AD za okrepitev zmogljivosti centra za načrtovanje in spremljanje njegovih dejavnosti;

                        kljub temu poziva Računsko sodišče, naj obvesti organ za podelitev razrešnice o učinkovitosti teh ukrepov;

         Računovodski sistem

                  8.

                  na podlagi letnih računovodskih izkazov centra ugotavlja, da je center izvedel novo strukturo prihodkov v okviru sistema ABAC, da bi poenostavil in boljše upravljal naloge za izterjavo;

                  9.

                  ugotavlja tudi, da je center spremenil svoj sistem upravljanja po dejavnostih in opredelil računovodski sistem na podlagi stroškov; potrjuje zlasti, da sta bili ustrezni aplikaciji ABAC in SAP CO oblikovani v skladu s tem in da bi se morala faza produkcije začeti v prvem četrtletju 2011; poziva center, naj organ za podelitev razrešnice obvesti o doseženem napredku v zvezi s tem;

         Javna naročila

                  10.

                  na podlagi letnih računovodskih izkazov centra ugotavlja, da zelo majhnega števila plačil, povezanih z izvajanjem pogodb majhnega obsega za zunanje tehnične študije/raziskave, ni bilo mogoče izvršiti zaradi poznega zaključka zadevnih operacij v zvezi z javnimi naročili/sklepanjem pogodb, v skladu z napredovanjem ustreznih projektov delovnega programa centra;

         Uspešnost

                  11.

                  poziva center, naj pri načrtovanju svojih dejavnosti ustrezno upošteva raven poročanja; zlasti poziva center, naj zagotovi, da letno poročilo o dejavnostih dejansko odraža letni delovni program in da je načrtovanje virov za dejavnosti (ABB) v skladu z organizacijsko strukturo centra, da se omogoči spremljanje izvrševanja proračuna;

                  12.

                  pozdravlja širjenje informacij po spletu kot učinkovit in varčen del skupne komunikacijske strategije in informacijskih dejavnosti centra; prav tako poziva center, naj predlaga izboljšave za ohranjanje politike večjezičnosti, pri tem pa seže po podpori Reitox;

                  13.

                  je seznanjen s tem, da bi bilo treba odpraviti gospodarske težave v Evropski uniji, zato zahteva obnovitev prilagodljivosti, inovativne organizacijske ukrepe in boljše usklajevanje med institucijami Unije, agencijami in nacionalnimi organi;

                  14.

                  pozdravlja boljše sodelovanje med centrom in evropsko raziskavo o alkoholu in drugih drogah med všolano mladino (ESPAD); meni, da bi bilo treba spremljanje uživanja alkohola, tobaka in drugega ravnanja, ki povzroča zasvojenost, vključiti med prednostne naloge naslednje strategije Unije na področju drog;

         Ocena tveganja

                  15.

                  na podlagi letnega poročila centra o dejavnostih ugotavlja, da je odobril celovito metodologijo za izvajanje opredeljevanja in ocene tveganja kot orodja za izboljšanje upravljanja tveganja v centru; kljub temu poziva Računsko sodišče, naj obvesti organ za podelitev razrešnice o učinkovitosti ukrepov, ki jih je sprejel center; poziva tudi službo za notranjo revizijo, naj ustrezno preveri, da je bil centralni register tveganja dejansko vzpostavljen v skladu s priporočili in zahtevami te službe, kakor so določene v standardih notranje kontrole centra;

         Notranja revizija

                  16.

                  potrjuje, da je služba za notranjo revizijo leta 2010 opravila revizijo upravljanja rezultatov za zunanje komuniciranje, da bi ocenila in dala zagotovilo glede notranjih kontrol, ki se uporabljajo za rezultate zunanjega komuniciranja; zlasti ugotavlja, da so bili v zadnjih letih izdani različni strateški dokumenti, ki pokrivajo področje komunikacije, vendar niso bili povezani z letnim delovnim programom za leto 2010 in večletnim delovnim programom za obdobje 2010–2012 ter da ni bilo načrtovano nobeno redno posodabljanje ciljnih skupin za življenjski cikel dokumentov načrtovanja, čeprav je to zahtevala komunikacijska strategija centra;

                  17.

                  s tem v zvezi poziva center, naj poveže svojo prihodnjo komunikacijsko strategijo s svojimi (več)letnimi dokumenti načrtovanja in redno pregleduje potrebe ciljnih skupin;

                  18.

                  potrjuje, da mora center še vedno izvesti pet „zelo pomembnih“ priporočil iz revizij službe za notranjo revizijo o „upravljanju donacij“ (izvedena leta 2009) in „pripravljenosti na izvajanje“ (2008); je zaskrbljen, ker se je izvedba treh „zelo pomembnih“ priporočil zavlekla čez datum, ki ga je center določil v svojem prvotnem akcijskem načrtu; je seznanjen tudi s tem, da je center konec leta 2010 izvedel še eno priporočilo, in pričakuje nadaljnje ukrepe službe za notranjo revizijo, da bi potrdili njegovo učinkovito izvajanje; zato poziva center, naj sprejme takojšnje ukrepe za izboljšanje stanja in obvesti organ za podelitev razrešnice o sprejetih ukrepih;

                  19.

                  seznanjen je tudi s tem, da je center zavrnil priporočilo o skladnosti s sporazumom o donacijah; zato poziva center, naj obrazloži svojo odločitev organu za podelitev razrešnice;

                  20.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  21.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (7) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 156.

         (2)  UL L 248, 16.9.2002, str. 1.

         (3)  UL L 376, 27.12.2006, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 167.

         (6)  UL L 64, 12.3.2010. str. 1056.

         (7)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropski center za spremljanje drog in zasvojenosti z drogami

                  2006

                  2007

                  2008

                  2009

                  Uspešnost

                  Proračunski načeli enoletnosti in specifikacije nista bili dosledno upoštevani: visoko število prenosov proračunskih sredstev med proračunskimi vrsticami; v mnogih primerih je bila podporna dokumentacija pomanjkljiva

                  ni podatkov

                  Poziva center, naj določi cilje SMART in kazalnike RACER, ter pripravi Ganttov diagram → spodbujanje pristopa, usmerjenega k rezultatom

                  Poziva Center, naj vključi Ganttov diagram v načrtovanje vseh svojih operativnih dejavnosti

                  Upravljanje proračuna in finančno poslovodenje

                  Pravila o javnih naročilih niso bila dosledno izvajana

                  Center je v sporu z Norveško v zvezi z izračunom njenega finančnega prispevka za sodelovanje pri delu centra. Center bi si moral prizadevati za čim hitrejšo rešitev tega spora, saj ta vpliva na proračun in finančne izkaze centra (ocena centra je za 80 000 EUR višja od ocene norveških organov).

                  ni podatkov

                              —

                              Poziva center, naj pripravi primerna navodila in postopke za analizo morebitnih prenosov ter izboljša načrtovanje in spremljanje dejavnosti, da se zmanjša prenos sredstev

                              —

                              Računsko sodišče je poročalo o prenesenem znesku 339 000 EUR sredstev za leto 2009 za naslov II Upravni odhodki (26 %)

                  Človeški viri

                  ni podatkov

                  ni podatkov

                  ni podatkov

                  Poziva center, naj zagotavlja dosledno izvajanje uveljavljenega postopka za ocenjevanje osebja

                  Notranja revizija

                  ni podatkov

                  ni podatkov

                  Poziva center, naj izvede 26 od 41 priporočil službe za notranjo revizijo iz leta 2006: kontrola kakovosti nove lokacije; preprečevanje škode zaradi poplav; načrt neprekinjenega poslovanja in vlaganje v opremo; izvajanje standardov notranje kontrole (napredovanje osebja, ocenjevanje osebja, obvladovanje tveganja)

                              —

                              Poziva center, naj organ za podelitev razrešnice obvesti o napredku, doseženem v zvezi z obvladovanjem tveganja ter letno analizo tveganja

                              —

                              Poziva center, naj brez odlašanja začne izvajati 9 zelo pomembnih priporočil ter naj organ za podelitev razrešnice obvesti o doseženem napredku


title: 2011/612/EU: Sklep Evropskega parlamenta z dne 10. maja 2011 o razrešnici glede izvrševanja proračuna Skupnega podjetja Čisto nebo za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2009

text:
               27.9.2011

               SL

               Uradni list Evropske unije

               L 250/246

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Skupnega podjetja Čisto nebo za proračunsko leto 2009
   (2011/612/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja Čisto nebo za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto, ki se je končalo 31. decembra 2009, skupaj z odgovori skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (3), in zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0128/2011),

               1.

               podeli razrešnico izvršnemu direktorju skupnega podjetja Čisto nebo glede izvrševanja proračuna skupnega podjetja za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju skupnega podjetja Čisto nebo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 7.

      (2)  UL L 248, 16.9.2002, str. 1.

      (3)  UL L 30, 4.2.2008, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja Čisto nebo za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto, ki se je končalo 31. decembra 2009, skupaj z odgovori skupnega podjetja, (1)

                  —

                  ob upoštevanju priporočila Sveta z dne 15. februarja 2011 (05894/2011 – C7-0051/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (3), in zlasti člena 11(4) Uredbe,

                  —

                  ob upoštevanju finančnih pravil Skupnega podjetja Čisto nebo, ki so bila sprejeta s sklepom njegovega upravnega odbora 7. novembra 2008,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0128/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je bilo skupno podjetje Čisto nebo ustanovljeno decembra leta 2007, da bi pospešilo razvoj, potrjevanje in predstavitev čistih tehnologij v zračnem prometu EU z namenom čimprejšnjega začetka njihove uporabe,

                  C.

                  ker je skupno podjetje v fazi zagona in do konca leta 2009 še ni vzpostavilo sistemov notranje kontrole in finančnega poročanja,

         Izvrševanje proračuna

                  1.

                  ugotavlja, da so bila v končnem proračunu skupnega podjetja za leto 2009 vključena sredstva za prevzem obveznosti v višini 91 000 000 EUR in sredstva za plačila v višini 60 000 000 EUR; ugotavlja tudi, da je bila stopnja uporabe sredstev za obveznosti 98 %, za plačila pa manj kot 1 %;

                  2.

                  priznava, da je skupno podjetje še vedno v fazi zagona; vendar izraža zaskrbljenost, ker raziskovalne dejavnosti, ki jih je Komisija v imenu skupnega podjetja predhodno financirala v letu 2008, v letu 2009 niso bile v celoti izvedene in ker je bilo zaradi zamud pri projektih uporabljenih le 8 700 000 EUR od 13 600 000 EUR, kar je 65 % predhodnega financiranja;

                  3.

                  je še posebej zaskrbljen, ker sprejetje, struktura in predstavitev odobrenega proračuna skupnega podjetja za leto 2009 niso bili v skladu z Uredbo (ES) št. 71/2008 o ustanovitvi skupnega podjetja niti s finančnimi pravili skupnega podjetja; zato odločno poziva skupno podjetje, naj hitro odpravi to resno pomanjkljivost;

         Prispevki članov

                  4.

                  poziva skupno podjetje, naj uskladi prikaz prispevkov članov v računovodskih izkazih pod vodstvom Komisije;

                  5.

                  poziva skupno podjetje, naj dodatno razvije določbe o članstvu in sofinanciranju, zlasti o:

                              —

                              ureditvi pristopa novih članov,

                              —

                              prispevkih članov v naravi,

                              —

                              določilih in pogojih, v skladu s katerimi lahko skupno podjetje opravi revizijo prispevkov članov,

                              —

                              pogojih, v skladu s katerimi lahko upravni odbor odobri sofinanciranje;

         Sistemi notranje kontrole

                  6.

                  poziva skupno podjetje, naj zaključi uvajanje sistema notranjega nadzora in finančnih informacij;

                  7.

                  poleg tega poziva skupno podjetje, naj v svoja finančna pravila vključi posebno navedbo, da ima služba za notranjo revizijo pristojnosti notranjega revizorja skupnega podjetja na podlagi določbe iz okvirne finančne uredbe za organe skupnosti;

                  8.

                  prepričan je zlasti, da bi morala imeti služba za notranjo revizijo kot notranji revizor vlogo, da skupnemu podjetju svetuje glede obvladovanja tveganj, in sicer s pripravo neodvisnih mnenj o kakovosti sistemov upravljanja in kontrole ter priporočil za izboljšanje pogojev za izvajanje postopkov in za spodbujanje dobrega finančnega poslovodenja; prav tako meni, da je bistveno, da skupno podjetje organu, odgovornemu za podelitev razrešnice, predloži poročilo, ki ga pripravi njegov direktor in v njem povzame število in vrsto notranjih revizij, ki jih je opravil notranji revizor, priporočila in sprejete ukrepe na podlagi teh priporočil;

                  9.

                  glede na obseg njegovega proračuna in zapletenosti nalog meni, da bi moralo skupno podjetje ustanoviti revizijski odbor, ki bi poročal neposredno upravnemu odboru;

         Ni sporazuma z državo gostiteljico

                  10.

                  poziva skupno podjetje, naj z Belgijo hitro sklene sporazum o državi gostiteljici glede pisarn, privilegijev, imunitet in druge podpore, ki jo Belgija zagotovi skupnemu podjetju v skladu z Uredbo (ES) št. 71/2008.

         (1)  UL C 342, 16.12.2010, str. 7.

         (2)  UL L 248, 16.9.2002, str. 1.

         (3)  UL L 30, 4.2.2008. str. 1.

         (4)  UL L 357, 31.12.2002, str. 72.


title: 2011/433/EU: Sklep Sveta z dne 12. julija 2011 o podpisu in sklenitvi Monetarnega sporazuma med Evropsko unijo in Francosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije#Monetarni sporazum med Evropsko unijo in Francosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije

text:
               20.7.2011

               SL

               Uradni list Evropske unije

               L 189/1

         SKLEP SVETA
   z dne 12. julija 2011
   o podpisu in sklenitvi Monetarnega sporazuma med Evropsko unijo in Francosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije
   (2011/433/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 219(3) Pogodbe,
   ob upoštevanju Sklepa Sveta z dne 13. aprila 2011 o načinu pogajanj o monetarnem sporazumu s Francosko republiko, ki deluje v imenu francoske čezmorske skupnosti Saint-Barthélemy, zlasti člena 4 Sklepa,
   ob upoštevanju predloga Evropske komisije,
   ob upoštevanju mnenja Evropske centalne banke,
   ob upoštevanju naslednjega:

               (1)

               V skladu s Sklepom 2010/718/EU Evropskega sveta z dne 29. oktobra 2010 o spremembi položaja otoka Saint-Barthélemy v razmerju do Evropske unije (1), otok Saint-Barthélemy od 1. januarja 2012 ne bo več najbolj oddaljena regija Unije in s tem datumom bo pridobil status čezmorske države ali ozemlja iz četrtega dela Pogodbe. Francoska republika si prizadeva za sklenitev sporazumov, ki bodo potrebni za zaščito interesov Unije zaradi te spremembe.

               (2)

               Francoska republika je institucije Unije obvestila, da namerava ohraniti euro kot enotno valuto na Saint-Barthélemyju. Zato je treba skleniti monetarni sporazum.

               (3)

               Svet je 13. aprila 2011 pooblastil Komisijo za pogajanja s Francosko republiko, ki deluje v imenu francoske čezmorske skupnosti Saint-Barthélemy kakor tudi, da v pogajanja popolnoma vključi Evropsko centralno banko in da za zadeve iz njene pristojnosti pridobi soglasje, z namenom sklenitve monetarnega sporazuma. Monetarni sporazum med Evropsko unijo in Franscosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije (v nadaljnjem besedilu: Sporazum), je bil parafiran dne 30. maja 2011.

               (4)

               Zato bi bilo treba Sporazum podpisati in skleniti –

         SPREJEL NASLEDNJI SKLEP:
   Člen 1
   1.   Monetarni sporazum med Evropsko unijo in Francosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije (v nadaljnjem besedilu: Sporazum) se odobri v imenu Unije.
   2.   Besedilo sporazuma je priloženo temu sklepu.
   Člen 2
   Predsednik Sveta je pooblaščen za imenovanje osebe ali oseb, pooblaščenih za podpis Sporazuma, ki je za Unijo zavezujoč.
   Člen 3
   Predsednik Sveta v imenu Unije poda uradno obvestilo iz člena 11 Sporazuma.
   Člen 4
   Ta sklep začne veljati na dan sprejetja.

      V Bruslju, 12. julija 2011

            Za Svet

            Predsednik

         J. VINCENT-ROSTOWSKI

      (1)  UL L 325, 9.12.2010, str. 4.

      PREVOD
      MONETARNI SPORAZUM
      med Evropsko unijo in Francosko republiko o ohranitvi eura na Saint-Barthélemyju po spremembi položaja tega otoka v razmerju do Evropske unije
      EVROPSKA UNIJA, ki jo zastopa Evropska komisija,
      in
      FRANCOSKA REPUBLIKA v imenu otoka Saint-Barthélemy,
      STA SE –
      ob upoštevanju naslednjega:

                  (1)

                  Saint-Barthélemy je sestavni del Francoske republike, vendar od 1. januarja 2012 v skladu s Sklepom 2010/718/EU Evropskega sveta z dne 29. oktobra 2010 o spremembi položaja otoka Saint-Barthélemy v razmerju do Evropske unije (1) ne bo več del ozemlja Evropske unije.

                  (2)

                  Francoska republika želi, da bi Saint-Barthélemy ohranil enako valuto kot celinska Francija, zato namerava na ozemlju Saint-Barthélemyja ohraniti status zakonitega plačilnega sredstva izključno za eurobankovce in eurokovance, ki jih izdajo Eurosistem in države članice, ki so sprejele euro.

                  (3)

                  Zagotoviti je treba, da se bodo na Saint-Barthélemyju še naprej uporabljale sedanje in prihodnje določbe prava Evropske unije, ki so bistvene za delovanje ekonomske in monetarne unije, zlasti da se zagotovi enotnost monetarne politike Eurosistema, vzpostavijo enaki konkurenčni pogoji za finančne institucije na euroobmočju ter preprečijo goljufije in ponarejanje gotovine in negotovinskih plačilnih sredstev ter pranje denarja.

                  (4)

                  Ta monetarni sporazum se sklene med državo članico, ki deluje v imenu nedržavne entitete, zato ne vključuje pravice do kovanja kovancev. Francoska republika je pristojna za valuto ter bančno in finančno pravo. Na področjih, bistvenih za dobro delovanje ekonomske in monetarne unije, se na Saint-Barthélemyju v skladu z njegovim statusom po pravu samem uporabljajo zakoni in drugi predpisi francoskega prava –

            DOGOVORILI O NASLEDNJEM:
      Člen 1
      Euro ostane valuta na Saint-Barthélemyju.
      Člen 2
      Francoska republika eurobankovcem in eurokovancem še naprej priznava status zakonitega plačilnega sredstva na Saint-Barthélemyju.
      Člen 3
      1.   Francoska republika bo za Saint-Barthélemy še naprej uporabljala pravne akte in predpise Evropske unije, bistvene za delovanje ekonomske in monetarne unije, na področju:

                  (a)

                  eurobankovcev in eurokovancev;

                  (b)

                  preprečevanja goljufij ter ponarejanja gotovine in negotovinskih plačilnih sredstev;

                  (c)

                  medalj in žetonov;

                  (d)

                  ukrepov, ki so nujni za uporabo eura kot enotne valute in so bili sprejeti na podlagi člena 133 Pogodbe o delovanju Evropske unije;

                  (e)

                  bančne in finančne zakonodaje, vključno s pravnimi akti, ki jih je sprejela Evropska centralna banka;

                  (f)

                  preprečevanja pranja denarja;

                  (g)

                  obveznosti sporočanja statističnih podatkov v okviru Eurosistema.

            2.   Francoska republika se zavezuje, da bo tesno sodelovala z Europolom na ozemlju Saint-Barthélemyja na področju preprečevanja goljufij in ponarejanja plačilnih sredstev ter preprečevanja pranja denarja in boja proti njemu.
      Člen 4
      Določbe, ki so jih sprejeli francoski organi, pristojni za prenos aktov, ki jih je sprejela Evropska unija, vključno z Evropsko centralno banko, na področjih iz člena 3(1) tega sporazuma se po pravu samem in pod enakimi pogoji uporabljajo na Saint-Barthélemyju.
      Člen 5
      Akti Evropske unije, sprejeti na področjih iz člena 3(1), vključno z akti Evropske centralne banke, ki se neposredno uporabljajo v državah članicah, se po pravu samem in pod enakimi pogoji uporabljajo na Saint-Barthélemyju.
      Člen 6
      Kreditne institucije in po potrebi druge finančne institucije, ki imajo dovoljenje za izvajanje svojih dejavnosti na Saint-Barthélemyju, imajo dostop do sistema medbančnih poravnav, plačilnega sistema in sistema poravnave vrednostnih papirjev na euroobmočju pod enakimi pogoji kot institucije v celinski Franciji.
      Člen 7
      Francoska republika vsaki dve leti pošlje Komisiji in Evropski centralni banki poročilo o izvajanju pravnih aktov in predpisov Evropske unije, ki spadajo na področje tega sporazuma, na Saint-Barthélemyju. To poročilo vključuje zlasti seznam aktov Evropske unije, ki se uporabljajo neposredno, vključno z akti Evropske centralne banke, ki se po pravu samem uporabljajo na Saint-Barthélemyju v skladu s členom 5 tega sporazuma. Prvo poročilo se predloži do konca leta 2012.
      Člen 8
      1.   Skupni odbor se sestane po potrebi. Predseduje mu Komisija, sestavljajo pa ga predstavniki Evropske unije in Francoske republike.
      2.   Delegaciji Evropske unije predseduje Komisija, sestavljajo pa jo predstavniki Evropske centralne banke.
      3.   Skupni odbor se sestane na zahtevo enega od članov delegacije Evropske unije ali Francoske republike, da bi se preučile vse morebitne težave, ki lahko nastanejo v zvezi z uporabo tega sporazuma.
      Člen 9
      Sodišče Evropske unije ima izključno pristojnost za reševanje vseh sporov med pogodbenicama, ki lahko izhajajo iz uporabe tega sporazuma in jih ni mogoče rešiti v skupnem odboru.
      Člen 10
      Evropska unija ali Francoska republika lahko ta sporazum prekine z enoletnim odpovednim rokom.
      Člen 11
      Ta sporazum začne veljati 1. januarja 2012, potem ko se pogodbenici medsebojno obvestita, da sta končali postopek ratifikacije.
      Člen 12
      Ta sporazum je sestavljen v dveh izvodih v francoskem in angleškem jeziku. Besedili sta enako verodostojni v obeh jezikih.

         V Bruslju, dne dvanajstega julija leta dva tisoč enajst.

               Za Evropsko unijo

               Za Francosko republiko

         (1)  UL L 325, 9.12.2010, str. 4.